als_Latn dik_Latn sna_Latn
“Banka Botërore ka parim reduktimin e varfërisë. Urdhëroni zotërinj! Sillni grupe, shihni se çfarë po ndodh me heroin energjetik të kësaj qeverie, i cili ka vetëm një shkak: Vjedhjen e 620 milionë eurove që qeveria bëri me “CEZ”-in ”-iu drejtua deputeti Sali Berisha, Bankës Botërore
Denion Ndrenika
Ish-kryeministri Sali Berisha i kërkoi Bankës Botërore që të rishikojë politikat kundrejt Shqipërisë dhe të jetë në përputhshmëri me parimet themelore të vetë Bankës Botërore.
Në seancën plenare të Kuvendit që po vazhdon prej thuajse orës 10 të mesditës në Tiranë (tani është 17:25 vendore, ose minus 6 me Nju Jorkun), zoti Berisha po lexon një numër mesazhesh që thotë se i kanë ardhur nga shtetasit për çështjen e pagesave, borxheve, apo ndëshkimit me burg për energjinë elektrike.
“I bëj thirrje Bankës Botërore që të shqyrtojë të gjithë qëndrimet e saj pasi në parimet themelore ajo nuk mund të mbështesë kurrë një projekt që ndryshon jetën qoftë edhe të një qytetari!”-tha Berisha, ish-president në 1992-1997 dhe mars-korrik 1997.
Ai thekson se ato parà, referuar energjisë, janë duke “u vjedhur me thasë” dhe se “ato janë pasuria e tërë qytetarëve”
“Banka Botërore ka parim reduktimin e varfërisë. Urdhëroni zotërinj! Sillni grupe, shihni se çfarë po ndodh me heroin energjetik të kësaj qeverie, i cili ka vetëm një shkak: Vjedhjen e 620 milionë eurove që qeveria bëri me “CEZ”-in ”-iu drejtua zoti Berisha, Bankës Botërore.
Deputet i Partisë Demokratike opozitare, Berisha lëshoi rishtaz akuza për vjedhje të fondeve publike, përfshi destinacionin e pagesave të rrymës nga vëllai i kryeministrit Edi Rama, Olsi Rama dhe kolegut të tij socialist Koço Kokëdhima.
“Po ndryshon destinacionin bashkë me të vëllanë dhe Koçon që të bëjë resorte. Unë i kisha bllokuar për vite të tërë, por i gjetët! Ai nuk është deputet më dhe nuk kam punë me të unë”-tha Berisha.
Ai iu referua deputetit Kokëdhima, për të cilin Partia e tij Demokratike, ka kërkuar dorëzimin e mandatit me akuzën se ka përfituar në 150 raste fonde publike duke qenë në këtë funksion.
Zoti Kokëdhima ka thënë se fondet janë përfituar për kompanitë e tij të biznesit në fillim të vitit 2013 kur nuk ka qenë deputet.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn